title: Provedbena uredba Komisije (EU) 2019/1840 оd 31. listopada 2019. o izmjeni Provedbene uredbe (EU) 2017/1153 u pogledu izvješćivanja o vrijednostima CO2 prema WLTP-u za određene kategorije novih osobnih automobila te prilagodbe ulaznih podataka za korelacijski alat (Tekst značajan za EGP)

text:
                  4.11.2019

                  HR

                  Službeni list Europske unije

                  L 282/9

         PROVEDBENA UREDBA KOMISIJE (EU) 2019/1840
         оd 31. listopada 2019.
         o izmjeni Provedbene uredbe (EU) 2017/1153 u pogledu izvješćivanja o vrijednostima CO2 prema WLTP-u za određene kategorije novih osobnih automobila te prilagodbe ulaznih podataka za korelacijski alat
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 8. stavak 9. prvi podstavak i članak 13. stavak 7. prvi podstavak,
         budući da:

                     (1)

                     U Uredbi (EU) 2019/631 Europskog parlamenta i Vijeća (2) propisuje se da se za cijeli vozni park EU-a ciljane vrijednosti emisija CO2 iz novih osobnih automobila za 2025. i 2030. trebaju izračunati na temelju emisija CO2 iz novih osobnih automobila registriranih 2020. koje su izmjerene u skladu s Uredbom Komisije (EU) 2017/1151 (3) (dalje u tekstu „izmjerene vrijednosti emisija CO2”).

                     (2)

                     U Provedbenoj uredbi Komisije (EU) 2017/1153 (4) utvrđuju se pravila o načinu na koji proizvođači izračunavaju izmjerene vrijednosti emisija CO2 i izvješćuju o njima. Međutim, potrebno je preciznije navesti kako će se te vrijednosti određivati, posebno kad je riječ o hibridnim električnim vozilima bez punjenja iz vanjskog izvora (NOVC-HEV) i onima s punjenjem iz vanjskog izvora (OVC-HEV).

                     (3)

                     Trebalo bi pojasniti i kako će se određivati izmjerene vrijednosti emisija CO2 ako se za potrebe homologacije provodi nekoliko ispitivanja emisija CO2.

                     (4)

                     Korelacija emisija CO2 iz NOVC-HEV-ova i OVC-HEV-ova trebala bi se izvesti na temelju fizičkih ispitivanja vozila, a ne na temelju simulacija korelacijskog alata zbog složenosti prilagodbe korelacijskog alata tako da se uzmu u obzir takve tehnologije vozila. Međutim, kako bi verifikacija korelacijskih rezultata bila djelotvorna, Komisiji bi trebalo dostaviti podatke o tehničkom ispitivanju tih vozila na isti način kao i za konvencionalna vozila.

                     (5)

                     Provedbenu uredbu (EU) 2017/1153 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem Odbora za klimatske promjene,

               DONIJELA JE OVU UREDBU:

            Članak 1.
            Provedbena uredba (EU) 2017/1153 mijenja se kako slijedi:

                        (1)

                        Članak 7.a mijenja se kako slijedi:

                                    (a)

                                    stavak 1. prvi podstavak zamjenjuje se sljedećim:
                                    „Proizvođači za svaki novi osobni automobil registriran 2020. izračunavaju kombiniranu ili, prema potrebi, ponderiranu kombiniranu vrijednost emisija CO2, koja se određuje kao MCO2,
                                       izmjereno u skladu sa sljedećim jednadžbama:

                                                (a)

                                                za vozila koja imaju motor samo s unutarnjim izgaranjem:
                                                jednadžba za izračun MCO2-ind iz drugog podstavka točke 3.2.3.2.4. Podpriloga 7. Prilogu XXI. Uredbi (EU) 2017/1151, pri čemu se vrijednosti MCO2-H i MCO2-L za predmetnu interpolacijsku porodicu zamjenjuju vrijednostima MCO2,C,5 (kombinirano) preuzetima iz točaka 2.5.1.1.3. (vozilo H) i 2.5.1.2.3. (vozilo L) certifikata o EZ homologaciji tipa, kako je navedeno u obrascu u Dodatku 4. Prilogu I. Uredbi (EU) 2017/1151;

                                                (b)

                                                za hibridna električna vozila bez punjenja iz vanjskog izvora (NOVC-HEV):
                                                jednadžba: MCO2-izmjereno = MCO2-L,C,5 + Kind × (MCO2-H,C,5 – MCO2-L,C,5)
                                                pri čemu je

                                                            MCO2-L,C,5

                                                            vrijednost MCO2,C,5 (kombinirano) za predmetnu interpolacijsku porodicu preuzeta iz točke 2.5.1.2.3. certifikata o EZ homologaciji tipa, kako je navedeno u obrascu u Dodatku 4. Prilogu I. Uredbi (EU) 2017/1151;

                                                            Kind

                                                            interpolacijski koeficijent razmatranog pojedinačnog vozila za primjenjivi ciklus ispitivanja WLTP-om, kako je navedeno u točki 4.5.3. Podpriloga 8. Prilogu XXI. Uredbi (EU) 2017/1151;

                                                            MCO2-H,C,5

                                                            vrijednost MCO2,C,5 (kombinirano) za predmetnu interpolacijsku porodicu preuzeta iz točke 2.5.1.1.3. certifikata o EZ homologaciji tipa, kako je navedeno u obrascu u Dodatku 4. Prilogu I. Uredbi (EU) 2017/1151;

                                                (c)

                                                za hibridna električna vozila s punjenjem iz vanjskog izvora (OVC-HEV):
                                                jednadžba: MCO2-izmjereno = MCO2-L,C,5 + Kind × (MCO2-H,C,5 – MCO2-L,C,5)
                                                pri čemu je

                                                            MCO2-L,C,5, MCO2-H,C,5

                                                            za predmetnu interpolacijsku porodicu određuju se u skladu s formulom iz točke 4.1.3.1. Podpriloga 8. Prilogu XXI. Uredbi (EU) 2017/1151, pri čemu se vrijednost Mi,CDj zamjenjuje vrijednošću MCO2,CD (kombinirano) koja je preuzeta iz točke 2.5.3.2. certifikata o EZ homologaciji tipa za vozilo H i L, ovisno o slučaju, a vrijednost Mi,CS zamjenjuje se vrijednošću MCO2,C,5 (kombinirano) koja je preuzeta iz točke 2.5.3.1. certifikata o EZ homologaciji tipa za vozilo H, L ili M, ovisno o slučaju;

                                                            Kind

                                                            interpolacijski koeficijent razmatranog pojedinačnog vozila za primjenjivi ciklus ispitivanja WLTP-om, kako je definirano u točki 4.5.3. Podpriloga 8. Prilogu XXI. Uredbi (EU) 2017/1151.”;

                                    (b)

                                    umeće se sljedeći stavak 1.a:

                                       „1.a   Ako je u točkama 2.5.1.1.3., 2.5.1.2.3., 2.5.3.1. ili 2.5.3.2. certifikata o EZ homologaciji tipa zabilježeno više izmjerenih vrijednosti, vrijednosti MCO2,C,5 ili MCO2,CD iz stavka 1. određuju se za potrebe ove odredbe kako slijedi:

                                                   (a)

                                                   u slučaju jednog mjerenja: kombinirana vrijednost zabilježena u ispitivanju 1.;

                                                   (b)

                                                   u slučaju dva mjerenja: prosjek dviju kombiniranih vrijednosti zabilježenih u ispitivanjima 1. i 2.;

                                                   (c)

                                                   u slučaju tri mjerenja: prosjek triju kombiniranih vrijednosti zabilježenih u ispitivanjima 1., 2. i 3.”;

                        (2)

                        Prilog I. mijenja se kako slijedi:

                                    (a)

                                    u točki 2.1. zadnja rečenica drugog stavka zamjenjuje se sljedećim:
                                    „Kad je riječ o hibridnim električnim vozilima bez punjenja iz vanjskog izvora (NOVC-HEV) i hibridnim električnim vozilima s punjenjem iz vanjskog izvora (OVC-HEV), vrijednosti CO2 prema NEDC-u koje će se upotrebljavati kao referentne vrijednosti za potrebe odjeljka 3. utvrđuju se na temelju fizičkih ispitivanja vozila, a ne na temelju simulacija korelacijskog alata. Fizička mjerenja izvode se u skladu s odgovarajućim odredbama koje se odnose na fizička ispitivanja vozila iz ovog Priloga. Ulazni podaci za fizička ispitivanja vozila određuju se te dostavljaju homologacijskom tijelu ili, prema potrebi, tehničkoj službi u skladu s točkom 2.4.”;

                                    (b)

                                    u točki 2.2.a podtočka (a) zamjenjuje se sljedećim:

                                                „(a)

                                                 korekcija rezultata ispitivanja WLTP-om za masene emisije CO2 u skladu s Dodatkom 2. Podprilogu 6. i Dodatkom 2. Podprilogu 8. Prilogu XXI. Uredbi (EU) 2017/1151 primjenjuje se na sve takve rezultate ispitivanja neovisno o odredbama točke 3.4.4. podtočke (a) Dodatka 2. Podprilogu 6. i točke 1.1.4. podtočke (a) Dodatka 2. Podprilogu 8. Prilogu XXI. toj uredbi;”;

                                    (c)

                                    u točki 2.4. tablica 1. mijenja se kako slijedi:

                                                i.

                                                u unosu 24 tekst u drugom stupcu ispod naslova „Ulazni parametri za korelacijski alat” zamjenjuje se riječima „Kapacitet servisnog akumulatora”;

                                                ii.

                                                unosi od 38 do 41 zamjenjuju se sljedećim:

                                                            „38

                                                            Vrijednost CO2 prema WLTP-u, faza 1. (vrijednost pri pogonu s dopunjavanjem baterije u slučaju NOVC-HEV-ova i OVC-HEV-ova)

                                                            gCO2/km

                                                            Točka 2.1.1.2.1.
                                                            Dodatka 8.a Prilogu I. Uredbi (EU) 2017/1151

                                                               Nekorigirana izmjerena vrijednost MCO2,p,1 niske faze

                                                            39

                                                            Vrijednost CO2 prema WLTP-u, faza 2. (vrijednost pri pogonu s dopunjavanjem baterije u slučaju NOVC-HEV-ova i OVC-HEV-ova)

                                                            gCO2/km

                                                            Isto

                                                               Nekorigirana izmjerena vrijednost MCO2,p,1 srednje faze

                                                            40

                                                            Vrijednost CO2 prema WLTP-u, faza 3. (vrijednost pri pogonu s dopunjavanjem baterije u slučaju NOVC-HEV-ova i OVC-HEV-ova)

                                                            gCO2/km

                                                            Isto

                                                               Nekorigirana izmjerena vrijednost MCO2,p,1 visoke faze

                                                            41

                                                            Vrijednost CO2 prema WLTP-u, faza 4. (vrijednost pri pogonu s dopunjavanjem baterije u slučaju NOVC-HEV-ova i OVC-HEV-ova)

                                                            gCO2/km

                                                            Isto

                                                               Nekorigirana izmjerena vrijednost MCO2,p,1 iznimno visoke faze”;

                                                iii.

                                                u unosu 60 tekst u drugom stupcu ispod naslova „Ulazni parametri za korelacijski alat” zamjenjuje se riječima „Jakost struje alternatora u WLPT-u (istosmjerni pretvarač – niskonaponska strana – u slučaju NOVC-HEV-ova i OVC-HEV-ova)”;

                                                iv.

                                                u unosu 61 tekstu u drugom stupcu ispod naslova „Ulazni parametri za korelacijski alat” zamjenjuje se riječima „Jakost struje servisnog akumulatora”;

                                                v.

                                                briše se unos 75;

                                                vi.

                                                unos 77 zamjenjuje se sljedećim:

                                                            „77

                                                            Izmjerena vrijednost CO2 prema WLTP-u (vrijednost pri pogonu s dopunjavanjem baterije u slučaju NOVC-HEV-ova i OVC-HEV-ova) korigirana za vozilo H i/ili vozilo L

                                                            g/km

                                                            Točka 2.1.1.2.1. Dodatka 8.a Prilogu I. Uredbi (EU) 2017/1151

                                                               Kombinirane izmjerene emisije CO2 za vozilo H i vozilo L poslije svih primjenjivih korekcija, MCO2,C,5
                                                               . U slučaju ispitivanja WLTP-om 2. i 3. unose se svi izmjereni rezultati (osim za NOVC-HEV-ove i OVC-HEV-ove za koje se dostavlja samo konačna vrijednost homologacije tipa)”;

                                                vii.

                                                dodaju se sljedeći unosi od 79 do 101:

                                                            „79

                                                            Rezultati ispitivanja CO2 WLTP-om pri baterijskom pogonu (kombinirano)

                                                            gCO2/km

                                                            Točka 2.5.3.2. Dodatka 4. Prilogu I. Uredbi (EU) 2017/1151

                                                               Kombinirane masene emisije CO2 pri baterijskom pogonu MCO2,CD (prosječne vrijednosti u slučaju ispitivanja 2. i 3.) za ispitivanje tipa I. izračunane u skladu s točkom 4.1.2. Podpriloga 8. Prilogu XXI. Uredbi (EU) 2017/1151 (samo OVC-HEV)

                                                            80

                                                            Kombinirane emisije CO2 prema WLTP-u ponderirane faktorom korisnosti (izmjereno)

                                                            gCO2/km

                                                            Izračunano u skladu s točkom 4.1.3.1. Podpriloga 8. Prilogu XXI. Uredbi (EU) 2017/1151

                                                               Izračunani ponderirani kombinirani rezultati (izmjereni) kako je opisano u članku 7.a stavku 1. točki (c) ove Uredbe (samo OVC-HEV)

                                                            81

                                                            Kombinirane emisije CO2 prema WLTP-u ponderirane faktorom korisnosti (deklarirano)

                                                            gCO2/km

                                                            Točka 2.5.3.3. certifikata o EZ homologaciji tipa

                                                               Izračunani ponderirani kombinirani rezultati (deklarirani) preuzeti iz točke 2.5.3.3. certifikata o EZ homologaciji tipa (samo OVC-HEV)

                                                            82

                                                            Ekvivalentna autonomija na isključivo električni pogon (EAER) prema WLTP-u, kombinirana

                                                            km

                                                            Točka 2.5.3.7.2. (EAER) certifikata o EZ homologaciji tipa

                                                               Kombinirana ekvivalentna autonomija na isključivo električni pogon (EAER) (samo OVC-HEV)

                                                            83

                                                            Indeksni broj prijelaznog ciklusa

                                                            —

                                                            Točka 2.1.1.4.1.4. Dodatka 8.a Prilogu I. Uredbi (EU) 2017/1151

                                                               Za OVC-HEV treba navesti indeksni broj prijelaznog ciklusa

                                                            84

                                                            Relativna promjena električne energije REECi pri svakom ispitivanju na baterijski pogon

                                                            —

                                                            Izračunano u skladu s točkom 3.2.4.5.2. Podpriloga 8. Prilogu XXI. Uredbi (EU) 2017/1151

                                                               Treba navesti REECi iz svakog ispitivanja na baterijski pogon

                                                            85

                                                            Emisije CO2 pri pogonu s dopunjavanjem baterije prema NEDC-u (deklarirano, uvjet B)

                                                            gCO2/km

                                                            Opisni dokument (Dodatak 3. Prilogu I. Uredbi (EU) 2017/1151)
                                                            (za NOVC-HEV točka 3.5.7.2.1.; za OVC-HEV točka 3.5.7.2.2.)

                                                               Deklaracija proizvođača originalne opreme

                                                               Za NOVC-HEV: deklarirana kombinirana vrijednost CO2 prema NEDC-u; Za OVC-HEV: deklarirane kombinirane masene emisije CO2 pri pogonu s dopunjavanjem baterije (NEDC, uvjet B).

                                                            86

                                                            Emisije CO2 pri baterijskom pogonu prema NEDC-u (deklarirano, uvjet A)

                                                            gCO2/km

                                                            Opisni dokument (točka 3.5.7.2.3. Dodatka 3. Prilogu I. Uredbi (EU) 2017/1151

                                                               Kombinirane emisije CO2 pri baterijskom pogonu, deklaracija proizvođača originalne opreme (samo OVC-HEV)

                                                            87

                                                            Ponderirane kombinirane emisije CO2 prema NEDC-u (deklarirano)

                                                            gCO2/km

                                                            Deklaracija proizvođača originalne opreme

                                                               Deklaracija proizvođača originalne opreme (samo OVC-HEV)

                                                            88

                                                            Električna autonomija prema NEDC-u za OVC-HEV (deklarirana)

                                                            km

                                                            Deklaracija proizvođača originalne opreme

                                                               Deklaracija proizvođača originalne opreme (samo OVC-HEV)

                                                            89

                                                            Faktor KCO2 za korekciju pri pogonu s dopunjavanjem baterije

                                                            (g/km) / (Wh/km)

                                                            Točka 2.3.2. Dodatka 2. Podprilogu 8. Prilogu XXI. Uredbi (EU) 2017/1151

                                                               Korekcijski koeficijent RCB za masene emisije CO2 za NOVC-HEV i OVC-HEV

                                                            90

                                                            Konfiguracija hibridnog vozila (P0, P1, P2, P2 planetarni, P3 ili P4)(***)

                                                            —

                                                               Upotrebljava li vozilo električni stroj za pogon vozila i proizvodnju električne energije u položaju P0, P1, P2, P2 planetarni, P3 ili P4, ili njihovoj kombinaciji?

                                                               Deklaracija proizvođača originalne opreme

                                                            91

                                                            Najveća izlazna snaga svakog električnog stroja (P0, P1, P2, P2 planetarni, P3 ili P4)(***)

                                                            kW

                                                            Točka 3.3.1.1.1. Dodatka 3. Prilogu I. Uredbi (EU) 2017/1151

                                                               Deklaracija proizvođača originalne opreme

                                                            92

                                                            Najveći izlazni zakretni moment svakog električnog stroja (P0, P1, P2, P2 planetarni, P3 ili P4)(***)

                                                            Nm

                                                               Deklaracija proizvođača originalne opreme

                                                            93

                                                            Za svaki električni stroj omjer između brzine vrtnje električnog stroja i referentne brzine vrtnje (P0, P1, P2, P2 planetarni, P3 ili P4)(***)

                                                            —

                                                               Deklaracija proizvođača originalne opreme

                                                            94

                                                            Kapacitet pogonskog REESS-a

                                                            Ah

                                                            Točka 3.3.2.3. Dodatka 3. Prilogu I. Uredbi (EU) 2017/1151

                                                               Deklaracija proizvođača originalne opreme

                                                            95

                                                            Jakost struje pogonskog REESS-a

                                                            A

                                                            Dodatak 3. Podprilogu 8. Prilogu XXI. Uredbi (EU) 2017/1151

                                                               Vrijednosti vremenske serije pri 20 Hz koje se upotrebljavaju za ispitivanja uzorkovana na 1 Hz

                                                            96

                                                            Vrsta tehnologije pogonskog REESS-a

                                                            —

                                                            Točka 1.1.10. Dodatka 8.a Prilogu I. Uredbi (EU) 2017/1151

                                                               Deklaracija proizvođača originalne opreme

                                                            97

                                                            Početno stanje napunjenosti pogonskog REESS-a

                                                            %

                                                               Deklaracija proizvođača originalne opreme

                                                            98

                                                            Broj ćelija REESS-a

                                                            Točka 3.3.2.1. Dodatka 3. Prilogu I. Uredbi (EU) 2017/1151

                                                               Deklaracija proizvođača originalne opreme

                                                            99

                                                            Nazivni napon/vremenska serija pogonskog REESS-a

                                                            V.

                                                            Dodatak 3. Podprilogu 8. Prilogu XXI. Uredbi (EU) 2017/1151

                                                               Nazivne vrijednosti ili vrijednosti vremenske serije upotrijebljene za ispitivanje (najmanje 20 Hz)

                                                            100

                                                            Funkcija vožnje s motorom u praznom hodu

                                                            —

                                                            Da/Ne

                                                               Ima li vozilo funkciju vožnje s motorom u praznom hodu (omogućuje motoru prazan hod tijekom vožnje vozila radi uštede goriva)?

                                                            101

                                                            Funkcija vožnje s isključenim motorom

                                                            —

                                                            Da/Ne

                                                               Ima li vozilo funkciju vožnje s isključenim motorom (omogućuje motoru da se isključi tijekom vožnje vozila radi uštede goriva)?

                                    (d)

                                    u drugom stavku točke 4.2.1.4.2. dodaje se sljedeća rečenica:
                                    „U slučaju točke (d), kad su koeficijenti cestovnog otpora za porodicu po matrici cestovnog otpora utvrđeni u skladu s točkom 2.3.8.2.1. podtočkom (a), koeficijenti cestovnog otpora pojedinačnog vozila mogu se utvrditi u skladu s formulama iz drugog stavka točke 4.2.1.5.”.

            Članak 2.
            Ova Uredba stupa na snagu dvadesetog dana od dana njezine objave u Službenom listu Europske unije.
            Članak 1. stavak 2. točka (c) primjenjuje se od 1. siječnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 140, 5.6.2009., str. 1.

            (2)  Uredba (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (SL L 111, 25.4.2019., str. 13.).

            (3)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe Komisije (EZ) br. 692/2008 (SL L 175, 7.7.2017., str. 1.).

            (4)  Provedbena uredba Komisije (EU) 2017/1153 od 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka i o izmjeni Uredbe (EU) br. 1014/2010 (SL L 175, 7.7.2017., str. 679.).

            (***)  P0: električni stroj spojen je na pogonski remen motora pa je njegova referentna brzina brzina vrtnje motora;
         P1: električni stroj spojen je na koljenasto vratilo motora pa je njegova referentna brzina brzina vrtnje motora;
         P2: električni stroj postavljen je odmah uzlazno od prijenosa (mjenjač ili kontinuirano varijabilni prijenos) pa je njegova referentna brzina ulazna brzina prijenosa;
         P2 planetarni: električni stroj spojen je na zupčanik planetarnog sklopa zupčanika koji nije spojen na motor s unutarnjim izgaranjem ili strane krajnjeg pogona koje se u ovom tekstu nazivaju planetarna strana. U tom slučaju omjer brzine vrtnje koji treba navesti omjer je između električnog stroja i brzine vrtnje planetarne strane (referentna brzina) koji odražava učinak multiplikacije/redukcije brzine u redukcijskom zupčaniku;
         P3: električni stroj nalazi se odmah uzlazno od krajnjeg pogona pogonske osovine pa je njegova referentna brzina ulazna brzina vrtnje krajnjeg pogona (to uključuje električne strojeve postavljene na zupčanik planetarnog sklopa zupčanika na strani krajnjeg pogona). Vozilo može imati do dva stroja P3 – jedan za prednju osovinu (P3a) i jedan za stražnju osovinu (P3b);
         P4: električni stroj nalazi se silazno od krajnjeg pogona pa je njegova referentna brzina brzina kotača. Vozilo može imati do četiri motora P4 (po jedan za svaki kotač, pri čemu P4a označava prednje kotače, a P4b stražnje kotače).
         Daljnje specifikacije tih ulaznih podataka treba navesti u predlošku ulaznih podataka za korelacijski alat.”;


title: Provedbena uredba Komisije (EU) 2019/1841 оd 31. listopada 2019. o upisu naziva u registar zaštićenih oznaka izvornosti i zaštićenih oznaka zemljopisnog podrijetla Vlees van het rood ras van West-Vlaanderen (ZOI)

text:
                  4.11.2019

                  HR

                  Službeni list Europske unije

                  L 282/15

         PROVEDBENA UREDBA KOMISIJE (EU) 2019/1841
         оd 31. listopada 2019.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Vlees van het rood ras van West-Vlaanderen” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 3. točku (a),
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012 zahtjev Belgije za registraciju naziva „Vlees van het rood ras van West-Vlaanderen” kao zaštićene oznake izvornosti (ZOI) objavljen je u Službenom listu Europske unije (2).

                     (2)

                     Komisija je 27. srpnja 2018. zaprimila prigovor Francuske. Obrazloženu izjavu o prigovoru Komisija je zaprimila 26. rujna 2018.

                     (3)

                     Francuska je tvrdila da nisu ispunjeni uvjeti iz članka 5. Uredbe (EU) br. 1151/2012. Navela je da naziv koji je predložen za registraciju kao ZOI „Vlees van het rood ras van West-Vlaanderen” nije povezan s točno određenim mjestom. Njime se jednostavno označuju goveda „crvene pasmine iz Zapadne Flandrije” od kojih se proizvodi meso prema odgovarajućim specifikacijama proizvoda.

                     (4)

                     Osim toga Francuska je tvrdila da bi predloženi naziv bio protivan članku 6. stavku 2. jer bi potrošača vjerojatno dovodio u zabludu o pravom podrijetlu proizvoda. Budući da naziv koji treba upisati u registar sadržava pojam „ras”, što znači „pasmina”, bilo bi nemoguće razlikovati meso dobiveno u skladu sa specifikacijom proizvoda zaštićene oznake izvornosti od mesa koje je jednostavno dobiveno od životinja iste pasmine, ali koje nije obuhvaćeno zaštićenom oznakom izvornosti. Dakle, postojao bi visok rizik od dovođenja potrošača u zabludu.

                     (5)

                     S obzirom na to da je taj prigovor smatrala prihvatljivim, Komisija je dopisom od 14. studenoga 2018. pozvala Belgiju i Francusku da provedu odgovarajuća savjetovanja tijekom razdoblja od tri mjeseca kako bi postigle međusobni dogovor u skladu sa svojim unutarnjim postupcima.

                     (6)

                     Na zahtjev podnositelja zahtjeva rok za savjetovanja produljen je za tri dodatna mjeseca.

                     (7)

                     Dogovor među strankama je postignut. Dopisom od 14. svibnja 2019. Belgija je Komisiju obavijestila o rezultatima dogovora. Razjašnjeno je da je službeni naziv pasmine „Rood”, a ne „Rood ras van West-Vlaanderen”. Stoga zemljopisna komponenta naziva nije dio naziva pasmine, ali jest zemljopisna komponenta naziva koji treba upisati u registar i upućuje na podrijetlo proizvoda.

                     (8)

                     Nadalje, s obzirom na navedenu jasnu distinkciju, ne može se smatrati da bi naziv mogao potrošača dovesti u zabludu o pravom podrijetlu proizvoda. Poštovanje općih pravila Unije o označivanju bilo bi dostatno da se izbjegne rizik od dovođenja potrošača u zabludu, također u pogledu prijevodâ, a posebno u pogledu mogućeg sukoba s nazivom francuske pasmine „Rouge Flamande”.

                     (9)

                     Trebalo bi zaštititi naziv „Vlees van het rood ras van West-Vlaanderen” u cjelini. Proizvođačima bi trebalo dopustiti da nastave upotrebljavati pojedinačne sastavnice tog naziva, čak i zajedno te u prijevodu, pod uvjetom da se poštuju važeća načela i pravila u okviru pravnog poretka Unije.

                     (10)

                     Budući da je sadržaj dogovora postignutog između Belgije i Francuske u skladu s odredbama Uredbe (EU) br. 1151/2012 i zakonodavstvom Unije, trebalo bi ga uzeti u obzir.

                     (11)

                     Tekst jedinstvenog dokumenta i tekst specifikacije proizvoda izmijenjeni su u skladu s time. Takve izmjene jedinstvenog dokumenta ne smatraju se značajnima. Matična knjiga pasmine „Rood” i statut skupine koja je podnijela zahtjev bili su priloženi specifikaciji proizvoda.

                     (12)

                     Budući da izmjene jedinstvenog dokumenta nisu značajne, ponavljanje razmatranja iz članka 51. stavka 4. Uredbe (EU) br. 1151/2012 nije potrebno. Međutim, trebalo bi objaviti pročišćeni tekst jedinstvenog dokumenta u informativne svrhe.

                     (13)

                     Na temelju prethodno navedenoga naziv „Vlees van het rood ras van West-Vlaanderen” trebalo bi upisati u registar zaštićenih oznaka izvornosti i zaštićenih oznaka zemljopisnog podrijetla,

               DONIJELA JE OVU UREDBU:

            Članak 1.
            Naziv „Vlees van het rood ras van West-Vlaanderen” (ZOI) upisuje se u registar.
            Naziv iz prvog stavka odnosi se na proizvod iz razreda 1.1. Svježe meso (i nusproizvodi klanja) iz Priloga XI. Provedbenoj uredbi Komisije (EU) br. 668/2014 (3).
            Pročišćeni jedinstveni dokument nalazi se u Prilogu ovoj Uredbi.

            Članak 2.
            Zaštićuje se naziv „Vlees van het rood ras van West-Vlaanderen” u cjelini. Pojedinačne komponente tog naziva mogu se koristiti u cijeloj Uniji, čak i zajedno te u prijevodu, pod uvjetom da se poštuju važeća načela i propisi pravnog poretka Unije.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. listopada 2019.

                  Za Komisiju

                  Predsjednik

               Jean-Claude JUNCKER

            (1)  SL L 343, 14.12.2012., str. 1.

            (2)  SL C 157, 4.5.2018., str. 11.

            (3)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).

            PRILOG

               JEDINSTVENI DOKUMENT

               „VLEES VAN HET ROOD RAS VAN WEST-VLAANDEREN”

            EU br.: PDO-BE-02261 – 11.1.2017.

               ZOI (X)
               ZOZP ()

            1.   Naziv

            „Vlees van het rood ras van West-Vlaanderen”
            2.   Država članica ili treća zemlja

            Belgija
            3.   Opis poljoprivrednog ili prehrambenog proizvoda

            3.1.   Vrsta proizvoda

            1.1. Svježe meso (i nusproizvodi klanja)
            3.2.   Opis proizvoda na koji se odnosi naziv iz točke 1.

            Naziv „Vlees van het rood ras van West-Vlaanderen” može se koristiti samo za svježe meso ženki, u dobi između tri i pol godine i osam godina, i volova, u dobi između dvije i tri i pol godine, pasmine goveda „Rood” uzgojenih u pokrajini Zapadna Flandrija. Trupovi moraju zadovoljavati sljedeće specifikacije:

                        —

                        masa: barem 380 kg,

                        —

                        konformacija: razredi S, E, U, R i O prema klasifikaciji SEUROP za goveda,

                        —

                        stupanj prekrivenosti masnim tkivom: 2, 3, 4 ili 5.

                  Meso je izrazito tamnocrvene boje, prošarano svijetlim, tankim linijama masti i sitnozrnate teksture.
            Punog je, intenzivnog okusa, a tanke linije masti daju mu kremastu notu.
            3.3.   Hrana za životinje (samo za proizvode životinjskog podrijetla) i sirovine (samo za prerađene proizvode)

            Od 75 % do 100 % vlaknaste krme (trava i krma s travnjaka) koja se daje kravama i volovima pasmine „Rood” proizvodi se unutar zemljopisnog područja, uglavnom na samome gospodarstvu.
            Stoci se u određenim razdobljima života dodatno daje mali postotak koncentriranog krmiva.
            Ljeti stoka pase na pašnjacima, čim i koliko god dugo to vremenske prilike dopuste. U razdoblju od travnja do studenoga to u prosjeku iznosi sedam mjeseci.
            Zimi se krmivo sastoji prvenstveno od krme s lokalnih travnjaka: sjenaže i sijena.
            Krma s travnjaka proizvodi se na gospodarstvu, ali ako je potrebno, može se otkupiti krma lokalne proizvodnje proizvedena unutar zemljopisnog područja. Samo je u iznimnim vremenskim uvjetima (suša ili jake oborine) dopušteno otkupiti ograničenu količinu krme iz susjednih područja. Postotak krme koja potječe izvan zemljopisnog područja godišnje iznosi od 30 % do najviše 50 % suhe tvari koju životinje pojedu, ali to ne utječe na posebne karakteristike mesa.
            Uz krmu s travnjaka stoci se daje i sljedeće:

                        —

                        ljeti (samo ako je potrebno): vlaknasta krma lokalne proizvodnje (kao što su kukuruz, pulpa, sladni trop, krumpiri, slama itd.),

                        —

                        zimi: vlaknasta krma i najviše 0,5 kg koncentriranog krmiva dnevno na 100 kg žive vage.

                  Navedena dodatna vlaknasta krma proizvodi se prije svega na gospodarstvu, ali ako je potrebno, može ju se i otkupiti. Od 75 % do 100 % te krme uzgojeno je na zemljopisnom području.
            Razdoblje tova traje najviše pet mjeseci. Krmi se dodaje najviše 1 kg koncentriranog krmiva dnevno na 100 kg žive vage. Koncentrirano krmivo sadržava žitarice i dopunjeno je, među ostalim, lanenom pogačom proizvedenom prešanjem, stočnom repom, krumpirima itd. Životinje se može toviti u stajama, gdje mogu biti zavezane ili odvezane, ili na pašnjaku.
            3.4.   Posebni proizvodni postupci koji se moraju provesti na definiranom zemljopisnom području

            Teljenje, uzgoj, tovljenje, klanje i rasijecanje mesa moraju se odvijati unutar zemljopisnog područja.
            3.5.   Posebna pravila za rezanje, ribanje, pakiranje itd. proizvoda na koji se odnosi registrirani naziv

            —
            3.6.   Posebna pravila za označivanje proizvoda na koji se odnosi registrirani naziv

            Na etiketi moraju biti navedeni registrirani naziv „Vlees van het rood ras van West-Vlaanderen” i logotip EU-a.
            4.   Sažeta definicija zemljopisnog područja

            Zemljopisno područje obuhvaća belgijsku pokrajinu Zapadnu Flandriju.
            5.   Povezanost sa zemljopisnim područjem

            5.1.   Posebnosti zemljopisnog područja

            Zapadna Flandrija pogodna je za tradicionalnu poljoprivredu, koju karakteriziraju miješana poljoprivredna gospodarstva. Pokrajina je opisana kako slijedi: „Zapadna Flandrija nizinsko je područje […]. Područje je to povoljne oceanske klime koje se uglavnom sastoji od iznimno bogatih poljoprivrednih zemljišta: iza reda dina nalaze se teška tla poldera. Južna polovina pokrajine sastoji se od plodne pjeskovite ilovače, a pjeskovito tlo nalazi se samo u trokutu između Bruggea, Torhouta i Tielta. Osim na pjeskovitim područjima, poljoprivrednicima u Zapadnoj Flandriji na raspolaganju stoji cijeli niz mogućnosti upravljanja zemljištima i rotacijom usjeva.”
            Zahvaljujući blizini Sjevernog mora i karakterističnoj oceanskoj klimi, stočarstvo je u Zapadnoj Flandriji oduvijek zauzimalo važan položaj. Topla Golfska struja Atlantskog oceana ima snažan utjecaj na oceansku klimu. To znači da je u Zapadnoj Flandriji malo vrlo hladnih ili vrlo toplih dana. To, kao i činjenica da je to područje s najviše sunčanih sati u Belgiji, pogoduje bogatom rastu trave i krme s travnjaka, što je najvažniji izvor hrane za stoku pasmine „Rood”. Zbog bogate trave nastaje ukusno meso kremaste note.
            Uzgajivači pasmine goveda „Rood” u Zapadnoj Flandriji prenose svoje znanje i iskustvo s naraštaja na naraštaj. Životinje slobodno pasu vani dok god to vrijeme dopušta i hrani ih se prije svega vlaknastom krmom. Nadalje, kolje ih se znatno kasnije nego goveda drugih pasmina koje se uzgaja za proizvodnju mesa. Stočari u Zapadnoj Flandriji vode miješana poljoprivredna gospodarstva usko povezana s lokalnim tradicijama i prilagođena zemljopisnim i klimatskim uvjetima. Uz stoku se uzgajaju i ratarski usjevi, kao što su pšenica, ječam, šećerna repa, krumpir i kukuruz, koje se tradicionalno koristi kao vlaknastu krmu za tu pasminu goveda.
            5.2.   Posebnosti pasmine

            Goveda crvene pasmine već stotinama godina pasu u Zapadnoj Flandriji i sjevernom dijelu francuske Flandrije. Oko 1770. godine postojao je homogeni centar za uzgoj goveda crvene pasmine. Toj je pasmini pripadalo 95 % ukupne populacije goveda u predmetnoj regiji.
            Nakon što je Belgija 1830. stekla neovisnost, različiti pristupi stočarstvu francuskih i belgijskih vlasti doveli su do podjele unutar pasmine. U Francuskoj je prednost dana muznim kravama, što je dovelo do razvoja pasmine „rouge des Flandres” ili „Casselloise”. U Zapadnoj Flandriji pasmina je zadržala dvojnu namjenu.
            Godine 1906. osnovan je regionalni sindikat s ciljem vođenja matične knjige pasmine za cijelu Zapadnu Flandriju. Ta je pasmina na nizozemskom bila poznata kao „het rood Vlaams ras” (flamanska crvena pasmina), ali je kasnije preimenovana u „het rood ras van West-Vlaanderen” (zapadnoflamanska crvena pasmina), naziv u kojem je istaknuto određeno područje uzgoja, to jest belgijska pokrajina Zapadna Flandrija. Početkom 20. stoljeća pokrajina Zapadna Flandrija odlučila je unutar svojih granica uzgajati samo jednu pasminu.
            Sve do 1970-ih i do 80 % goveda u Zapadnoj Flandriji pripadalo je crvenoj pasmini. Pasmina je očuvana zahvaljujući poljoprivrednicima iz Zapadne Flandrije koji su je svjesno izabrali zbog specifičnih svojstava mesa. Godine 1994. još uvijek se 99,6 % svih goveda te pasmine nalazilo u Zapadnoj Flandriji. Noviji podatci pokazuju da taj broj trenutačno još uvijek prelazi 95 %.
            U skladu s Ministarskom uredbom o poboljšanju pasmina goveda 1991. je službeni naziv pasmine bio „het Rood ras van België” (belgijska crvena pasmina). Naziv pasmine promijenjen je u „Rood” („crvena”) 2007. nakon što je ta uredba stavljena izvan snage.
            5.3.   Posebnosti mesa

            Karakteristično meso rezultat je kombinacije specifičnih karakteristika predmetne pasmine i zemljopisnih karakteristika Zapadne Flandrije.
            Tijekom stoljeća pasmina „Rood” prilagodila se blagoj oceanskoj klimi toga područja i plodovima bogatog tla Zapadne Flandrije. Često se kaže da goveda te pasmine pretvaraju travu u meso kao ni jedna druga belgijska pasmina. Životinje provode što je više moguće vremena na pašnjacima Zapadne Flandrije, a zimi dobivaju raznoliku vlaknastu krmu lokalne proizvodnje.
            Govedina „Vlees van het rood ras van West-Vlaanderen” svojim se punim, bogatim mesnim okusom razlikuje od druge belgijske govedine. Mesni okus prati i kremasta nota koja proizlazi iz prošaranosti tankim linijama masti. Nadalje, meso je iznimno meko i ne gubi na okusu. Meko je zahvaljujući finoj, sitnozrnatoj strukturi. Prekrasne je tamnocrvene boje.
            Za posebne karakteristike govedine „Vlees van het rood ras van West-Vlaanderen” zaslužne su pasmina, krma lokalne proizvodnje na bazi trave i zrela dob goveda u vrijeme klanja.
            5.4.   Povezanost zemljopisnog područja i posebnih karakteristika proizvoda

            Pasmina „Rood” povezana je s pokrajinom Zapadna Flandrija već stoljećima. Zemljopisno područje u jednakoj mjeri obuhvaća opsežno znanje i iskustvo lokalnih stočara te učinkovito vođenje matične knjige pasmine, kao i specifične klimatske uvjete te uvjete tla.
            Na okus mesa pozitivno utječe krma s lokalnih travnjaka, koja čini velik dio ishrane goveda. Zbog pogodne oceanske klime trava raste cijele godine, što pridonosi znatnom razvoju mišića i nastanku sočnog, sitnozrnatog mesa. Kvaliteta mesa posebna je karakteristika jer se životinje odmalena mogu slobodno kretati na ispaši i tako izgraditi mišićnu masu. Krave se tele nekoliko puta. Zahvaljujući telenju i sisanju stvaraju se prirodne masnoće u mesu, a upravo te masnoće govedini „Vlees van het rood ras van West-Vlaanderen” daju njezin kremast okus.
            Budući da su životinje u vrijeme klanja starije, imaju dovoljno vremena za rast i razvijanje mišićne mase na bazi lokalne hrane visoke kvalitete. To znači da je meso tog robusnog goveda crvene pasmine meko i ukusno.
            I volovi pasmine „Rood” uzgojeni u Zapadnoj Flandriji razvijaju mišićnu masu. U konvencionalnom uzgoju mužjaci goveda gotovo nikada ne dobiju priliku doživjeti tu dob. U konvencionalnom uzgoju goveda većina mužjaka ide na klanje u dobi od oko 20 mjeseci. Volove pasmine „Rood” u Zapadnoj Flandriji kolje se tek s dvije do tri i pol godine. To omogućuje životinjama da razviju znatnu mišićnu masu, a tako nastaje konačan proizvod koji je mek i prošaran tankim linijama masti. Još jedna velika razlika u odnosu na konvencionalne prakse u stočarstvu jest da se pasmini „Rood” u najvećoj mogućoj mjeri omogućuje slobodno kretanje te je se hrani krmom s travnjaka i vlaknastom krmom proizvedenom u Zapadnoj Flandriji, a ne koncentriranim krmivom i kukuruzom.
            Kvaliteta mesa goveda pasmine „Rood” uzgajanih u Zapadnoj Flandriji odražava se u njegovoj prisutnosti u mnogim jelovnicima, kako starijima tako i onima novijeg datuma, i u gastronomskoj literaturi.
            Meso „Vlees van het rood ras van West-Vlaanderen” priznato je 2012. kao tradicionalni flamanski regionalni proizvod.
            Danas je govedina pasmine „Rood” uzgojene u Zapadnoj Flandriji vrlo cijenjena u vrhunskim gastronomskim krugovima u Zapadnoj Flandriji i cijeloj Belgiji, a postoji i velika potražnja iz inozemstva za tim kvalitetnim proizvodom.

               Upućivanje na objavu specifikacije

            (članak 6. stavak 1. drugi podstavak ove Uredbe)
            https://lv.vlaanderen.be/sites/default/files/attachments/productdossier_vlees_van_het_rood_ras_van_west-vlaanderen_0.pdf


title: Provedbena Uredba Komisije (EU) 2019/1947 оd 22. studenoga 2019. o odobrenju kasija gume kao dodatka hrani za mačke i pse (Tekst značajan za EGP)

text:
                  26.11.2019

                  HR

                  Službeni list Europske unije

                  L 304/7

         PROVEDBENA UREDBA KOMISIJE (EU) 2019/1947
         оd 22. studenoga 2019.
         o odobrenju kasija gume kao dodatka hrani za mačke i pse
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (2)

                     U skladu s Direktivom 70/524/EEZ kasija guma odobrena je bez vremenskog ograničenja kao dodatak hrani za mačke i pse (3). Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

                     (3)

                     Podnesena su četiri zahtjeva za ponovnu procjenu kasija gume kao dodatka hrani za mačke i pse, u skladu s člankom 10. stavkom 2. Uredbe (EZ) br. 1831/2003. Podnositelji zahtjevâ zatražili su da se taj dodatak razvrsta u kategoriju dodataka „tehnološki dodaci” i u funkcionalnu skupinu „sredstva za želiranje”. Uz te su zahtjeve priloženi podaci i dokumenti propisani člankom 7. stavkom 3. Uredbe (EZ) br. 1831/2003. Tri od četiri podnositelja zahtjeva za odobrenje potom su povukla svoje zahtjeve.

                     (4)

                     Europska agencija za sigurnost hrane („Agencija”) zaključila je u svojim mišljenjima od 29. listopada 2014. (4), 25. siječnja 2017. (5) i 27. studenoga 2018. (6) da samo pročišćena (ekstrakcija izopropanolom) polurafinirana kasija guma koja ispunjava zahtjeve za kasija gumu kao dodatak hrani (7) (< 0,5 mg antrakinona/kg) nema negativan učinak na zdravlje životinja pri najvećoj dopuštenoj količini od 13 200 mg/kg potpune hrane za životinje s udjelom vlage od 12 %. Također je zaključila da se smatra da taj dodatak izazva preosjetljivost kože i dišnih organa i da potencijalno može nadraživati kožu i oči. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Nadalje, zaključila je da se za polurafiniranu kasija gumu koja je već stavljena na tržište kako je opisana u zahtjevu, mutagenost ne može isključiti. Agencija je nadalje zaključila da kasija guma potencijalno može biti učinkovito sredstvo za želiranje kada se upotrebljava skupa s karagenanom u hrani za životinje s udjelom vlage višim od 20 %. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena kasija gume pokazala je da su uvjeti za odobrenje iz članka 5. Uredbe (EZ) br. 1831/2003 ispunjeni, pod uvjetom da su ispunjene specifikacije za kasija gumu kao dodatak hrani. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Stoga bi kasija gumu kao postojeći proizvod koji ne odgovara specifikacijama kasija gume kao dodatka hrani, kao i hranu za životinje koja je sadržava, trebalo povući s tržišta. Međutim, iz praktičnih razloga trebalo bi omogućiti ograničeno razdoblje za povlačenje postojećih zaliha dodatka i hrane za životinje koja ga sadržava s tržišta kako bi se gospodarskim subjektima omogućilo da se pripreme za ispunjavanje novih zahtjeva koji proizlaze iz odobrenja.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Pripravak naveden u Prilogu, koji pripada kategoriji dodataka „tehnološki dodaci” i funkcionalnoj skupini „sredstva za želiranje”, odobrava se kao dodatak hrani za životinje podložno uvjetima utvrđenima u Prilogu.

            Članak 2.
            Prijelazne mjere

               1.   Dodatak kasija guma koji je proizveden i označen prije 16. prosinca 2019. u skladu s pravilima primjenjivima prije 16. prosinca 2019. može se i dalje stavljati na tržište i upotrebljavati do 16. ožujka 2020.

               2.   Premiksi koji sadržavaju dodatak iz stavka 1., a koji su proizvedeni i označeni prije 16. ožujka 2020. u skladu s pravilima primjenjivima prije 16. prosinca 2019., mogu se i dalje stavljati na tržište i upotrebljavati do 16. lipnja 2020.

               3.   Krmne smjese i krmivo koji sadržavaju dodatak hrani za životinje iz stavka 1. ili premiksi iz stavka 2. koji su proizvedeni i označeni prije 16. lipnja 2020. u skladu s pravilima primjenjivima prije 16. prosinca 2019. mogu se i dalje stavljati na tržište i upotrebljavati do 16. prosinca 2020.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje
         (SL L 270, 14.12.1970., str. 1.).

            (3)  Direktiva Vijeća 93/55/EEZ od 25. lipnja 1993. o izmjeni Direktive Vijeća 70/524/EEZ o dodacima hrani za životinje (SL L 206, 18.8.1993., str. 11.).

            (4)  EFSA Journal 2014.; 12(11):3899, 3900, 3901 i 3902

            (5)  EFSA Journal 2017.; 15(2):4709 i 4710

            (6)  EFSA Journal 2019.; 17(1):5528.

            (7)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).

            PRILOG

                        Identifikacijski broj dodatka

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg aditiva/kg potpune hrane za životinje s udjelom vlage od 12 %

                           Kategorija dodataka: tehnološki dodaci. Funkcionalna skupina: sredstva za želiranje

                        1f499

                        Kasija guma

                           Sastav dodatka

                        Pripravak pročišćenog endosperma sjemenki Cassia tora i Cassia obtusifolia (Leguminosae) koji sadržava manje od 0,05 % Cassia occidentalis.
                        Antrakinoni (ukupno) < 0,5 mg/kg
                        U prahu

                           Karakteristike aktivne tvari

                        Uglavnom 1,4-β-D-manopiranozne jedinice s 1,6-povezanim α-D-galaktopiranoznim jedinicama.
                        Omjer manoze i galaktoze iznosi 5: 1.
                        Galaktomanani > 75 %

                           Analitička metoda
                            (1)

                        Za određivanje kasija gume u dodatku hrani za životinje:
                        Monografija FAO JECFA br. 10 (2) kako se upućuje u Direktivi Komisije 2010/67/EU (3)

                        Psi
                        Mačke

                        –

                        –

                        13 200

                                    1.

                                    Dodatak se smije koristiti samo u potpunoj hrani za životinje s udjelom vlage > 20 % u kombinaciji s karagenanom (u količini od najmanje 25 % od upotrijebljene količine kasija gume).

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za kožu, oči i dišne organe.

                        16.12.2029.

               (1)  Podaci o analitičkim metodama dostupni su na sljedećoj adresi referentnog laboratorija za dodatke hrani za životinje: https://ec.europa.eu/jrc/en/eurl/feed-additives/evaluation-reports

               (2)  FAO JECFA Zbirka specifikacija prehrambenih aditiva, „Kasija guma”, monografija br. 10 (2010.), http://www.fao.org/fileadmin/user_upload/jecfa_additives/docs/monograph10/additive-513-m10.pdf

               (3)  Direktiva Komisije 2010/67/EU od 20. listopada 2010. o izmjeni Direktive 2008/84/EZ o propisivanju posebnih načela čistoće za aditive hrani koji nisu boje i zaslađivači (SL L 277, 21.10.2010., str. 17.)


title: Provedbena Uredba Komisije (EU) 2020/157 оd 5. veljače 2020. o odobrenju tartrazina kao dodatka hrani za pse, mačke, ukrasne ribe, ukrasne ptice koje jedu zrnatu hranu i male glodavce (Tekst značajan za EGP)

text:
                  6.2.2020

                  HR

                  Službeni list Europske unije

                  L 34/15

         PROVEDBENA UREDBA KOMISIJE (EU) 2020/157
         оd 5. veljače 2020.
         o odobrenju tartrazina kao dodatka hrani za pse, mačke, ukrasne ribe, ukrasne ptice koje jedu zrnatu hranu i male glodavce
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. stavkom 2. Uredbe (EZ) br. 1831/2003 predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (2)

                     Tartrazin je odobren bez vremenskog ograničenja u skladu s Direktivom 70/524/EEZ kao dodatak hrani za ukrasne ptice koji pripada skupini „bojila, uključujući pigmente” pod naslovom „ostala bojila”. Odobren je bez vremenskog ograničenja i kao dodatak hrani za pse i mačke koji pripada skupini „bojila, uključujući pigmente” pod naslovom „bojila dopuštena za bojenje hrane u skladu s pravilima Zajednice”. Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003. Nadalje, odobren je bez vremenskog ograničenja Uredbom Komisije (EZ) br. 358/2005 (3) i kao dodatak hrani za ukrasne ptice koje jedu zrnatu hranu koji pripada skupini „bojila, uključujući pigmente” pod naslovom „ostala bojila”.

                     (3)

                     U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu tartrazina kao dodatka hrani za ukrasne ribe, pse i mačke, ukrasne ptice koje jedu zrnatu hranu i male glodavce. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci” i funkcionalnu skupinu „bojila”. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 18. listopada 2016. (4) zaključila da tartrazin u predloženim uvjetima uporabe nema štetan učinak na zdravlje životinja. Također je zaključila da se izlaganje tartrazinu udisanjem smatra opasnim za korisnika dodatka, da se tartrazin smatra tvari koja izazva preosjetljivost kože te da nije moguće donijeti zaključak o njegovu nadražujućem djelovanju na kožu ili oči. Komisija stoga smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. U skladu s Uredbom Komisije (EZ) br. 429/2008 (5), u fazi I. procjene rizika za okoliš utvrđeno je da se tartrazin, kao dodatak namijenjen životinjama koje se ne koriste za proizvodnju hrane, može izuzeti od daljnje procjene zbog male vjerojatnosti da će znatno utjecati na okoliš, s obzirom na to da Agencija u gore navedenim mišljenjima nije utvrdila znanstveno utemeljene razloge za zabrinutost. Agencija je nadalje zaključila da je tartrazin djelotvoran kao tvar za dodavanje boje hrani za životinje te da povoljno utječe na boju ukrasnih riba i ukrasnih ptica koje jedu zrnatu hranu. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena tartrazina pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za predmetnu tvar bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „bojila”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Prijelazne mjere

               1.   Tvar navedena u Prilogu i premiksi koji sadržavaju tu tvar, a koji su proizvedeni i označeni prije 26. kolovoza 2020. u skladu s pravilima primjenjivima prije 26. veljače 2020., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju tvar navedenu u Prilogu, a koji su proizvedeni i označeni prije 26. veljače 2022. u skladu s pravilima primjenjivima prije 26. veljače 2020., mogu se nastaviti stavljati na tržište i upotrebljavati dok se ne potroše postojeće zalihe.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  Uredba Komisije (EZ) br. 358/2005 od 2. ožujka 2005. o odobrenjima bez vremenskog ograničenja za određene dodatke hrani za životinje i odobrenju novih korištenja već odobrenih dodataka hrani za životinje (SL L 57, 3.3.2005., str. 3.).

            (4)  EFSA Journal 2016.; 14(11):4613.

            (5)  Uredba Komisije (EZ) br. 429/2008 od 25. travnja 2008. o detaljnim pravilima za provedbu Uredbe (EZ) br. 1831/2003 Europskog parlamenta i Vijeća u pogledu pripreme i podnošenja zahtjeva te procjene i odobravanja dodataka hrani za životinje (SL L 133, 22.5.2008., str. 1.).

            PRILOG

                        Identifikacijski broj dodatka

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg aktivne tvari po kg potpune krmne smjese s udjelom vlage od 12 %

                           Kategorija: osjetilni dodaci. Funkcionalna skupina: bojila. i. tvari koje povećavaju ili obnavljaju boju hrane za životinje

                        2a102

                        Tartrazin

                           Sastav dodatka:

                        Tartrazin se opisuje kao natrijeva sol (glavni sastojak)
                        Kruti oblik

                           Karakteristike aktivne tvari kao natrijeve soli:

                        Tartrazine se u osnovi sastoji od trinatrijeva 5-hidroksi-1-(4-sulfonatofenil)-4-(4-sulfonatofenilazo)-H-pirazol-3-karboksilata i bojila sličnih glavnom bojilu, zajedno s natrijevim kloridom i/ili natrijevim sulfatom kao glavnim neobojenim sastojcima.
                        Dopuštene su i kalcijeve i kalijeve soli.
                        Kemijska formula: C16H9N4Na3O9S2

                        Kruti oblik proizveden kemijskom sintezom.
                        CAS br.: 1934-21-0
                        Kriteriji čistoće
                        Tvar za bojenje izračunana kao natrijeva sol: ≥ 85 % (analiza)
                        Bojila slična glavnom bojilu ≤ 1 %
                        Organski spojevi osim tvari za bojenje ≤ 0,5 %:

                                    —

                                    4-hidrazinobenzensulfitna kiselina

                                    —

                                    4-aminobenzen-1-sulfitna kiselina

                                    —

                                    5-okso-1-(4-sulfofenil)-2-pirazolin-3-karboksilna kiselina

                                    —

                                    4,4′-diazoaminodi(benzen sulfonska kiselina)

                                    —

                                    tetrahidroksijantarna kiselina

                              Nesulfonirani primarni aromatski amini: ≤ 0,01 %
                        Eterski ekstrakt ≤ 0,2 % u neutralnim uvjetima

                           Analitička metoda
                            (1)

                        Za kvantifikaciju ukupnog sadržaja tvari za bojenje tartrazina u dodatku hrani za životinje:

                                    —

                                    spektrofotometrija pri 426 nm (monografije FAO JECFA br. 1, svezak 4 i Uredba Komisije (EU) br. 231/2012).

                              Za kvantifikaciju tartrazina u hrani za životinje:

                                    —

                                    tekućinska kromatografija visoke djelotvornosti s tandemskom spektrometrijom masa (LC-MS/MS).

                        Mačke

                        –

                        –

                        433

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči, kožu i dišne organe.

                        26.2.2030.

                        Psi

                        –

                        –

                        520

                        Mali glodavci

                        –

                        –

                        2 000

                        Ukrasne ptice koje jedu zrnatu hranu

                        –

                        –

                        63

                           Kategorija: osjetilni dodaci. Funkcionalna skupina: bojila. iii. tvari koje povoljno utječu na boju ukrasnih riba i ptica

                        2a102

                        Tartrazin

                           Sastav dodatka:

                        Tartrazin se opisuje kao natrijeva sol (glavni sastojak)
                        Kruti oblik

                           Karakteristike aktivne tvari kao natrijeve soli:

                        Tartrazine se u osnovi sastoji od trinatrijeva 5-hidroksi-1-(4-sulfonatofenil)-4-(4-sulfonatofenilazo)-H-pirazol-3-karboksilata i bojila sličnih glavnom bojilu, zajedno s natrijevim kloridom i/ili natrijevim sulfatom kao glavnim neobojenim sastojcima.
                        Dopuštene su i kalcijeve i kalijeve soli.
                        Kemijska formula: C16H9N4Na3O9S2

                        Kruti oblik proizveden kemijskom sintezom.
                        CAS br.: 1934-21-0
                        Kriteriji čistoće
                        Tvar za bojenje izračunana kao natrijeva sol: ≥ 85 % (analiza)
                        Bojila slična glavnom bojilu < 1 %
                        Organski spojevi osim tvari za bojenje ≤ 0,5 %:

                                    —

                                    4-hidrazinobenzensulfitna kiselina

                                    —

                                    4-aminobenzen-1-sulfitna kiselina

                                    —

                                    5-okso-1-(4-sulfofenil)-2-pirazolin-3-karboksilna kiselina

                                    —

                                    4,4′-diazoaminodi(benzen sulfonska kiselina)

                                    —

                                    tetrahidroksijantarna kiselina

                              Nesulfonirani primarni aromatski amini: ≤ 0,01 %
                        Eterski ekstrakt ≤ 0,2 % u neutralnim uvjetima

                           Analitička metoda  (1)

                        Za kvantifikaciju ukupnog sadržaja tvari za bojenje tartrazina u dodatku hrani za životinje:

                                    —

                                    spektrofotometrija pri 426 nm (monografije FAO JECFA br. 1, svezak 4 i Uredba Komisije (EU) br. 231/2012).

                              Za kvantifikaciju tartrazina u hrani za životinje:

                                    —

                                    tekućinska kromatografija visoke djelotvornosti s tandemskom spektrometrijom masa (LC-MS/MS).

                        Ukrasne ribe

                        –

                        –

                        1 924

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči, kožu i dišne organe.

                        26.2.2030.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2020/158 оd 5. veljače 2020. o izmjeni Provedbene uredbe (EU) 2016/799 za potrebe opreme za vaganje u vozilu (Tekst značajan za EGP)

text:
                  6.2.2020

                  HR

                  Službeni list Europske unije

                  L 34/20

         PROVEDBENA UREDBA KOMISIJE (EU) 2020/158
         оd 5. veljače 2020.
         o izmjeni Provedbene uredbe (EU) 2016/799 za potrebe opreme za vaganje u vozilu
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu (1), a posebno njezin članak 11.,
         budući da:

                     (1)

                     Člankom 10.d stavkom 5. Direktive Vijeća 96/53/EZ (2) državama članicama ponuđena je mogućnost ugradnje opreme za vaganje u vozilu za provedbu nadzora nad vozilima ili skupovima vozila koji vjerojatno premašuju najveću dopuštenu masu.

                     (2)

                     Provedbenom uredbom Komisije (EU) 2019/1213 (3) utvrđuju se detaljne odredbe kojima se osiguravaju jedinstvena pravila za interoperabilnost i kompatibilnost opreme za vaganje u vozilu.

                     (3)

                     S obzirom na to da su zahtjevi Provedbene uredbe (EU) 2019/1213 u suprotnosti s odredbama o opremi za vaganje u vozilu iz Dodatka 14. Prilogu I.C Provedbenoj uredbi Komisije (EU) 2016/799 (4), taj bi se Prilog trebao izmijeniti kako bi se izbrisala točka 5.5. Dodatka 14.

                     (4)

                     Mjere predviđene ovom Provedbenom uredbom Komisije u skladu su s mišljenjem Odbora za cestovni promet iz članka 42. stavka 3. Uredbe (EU) br. 165/2014,

               DONIJELA JE OVU UREDBU:

            Članak 1.
            Briše se točka 5.5. Dodatka 14. Prilogu I.C Provedbenoj uredbi (EU) 2016/799.

            Članak 2.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. veljače 2020.

                  Za Komisiju

                  Predsjednik

               Ursula VON DER LEYEN

            (1)  Uredba (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu, stavljanju izvan snage Uredbe Vijeća (EEZ) br. 3821/85 o tahografu u cestovnom prometu i izmjeni Uredbe (EZ) br. 561/2006 Europskog parlamenta i Vijeća o usklađivanju određenog socijalnog zakonodavstva koje se odnosi na cestovni promet (SL L 60, 28.2.2014., str. 1.).

            (2)  Direktiva Vijeća 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (SL L 235, 17.9.1996., str. 59.).

            (3)  Uredba (EU) 2019/1213 od 12. srpnja 2019. o utvrđivanju detaljnih odredaba kako bi se osigurali jednaki uvjeti za provedbu interoperabilnosti i kompatibilnosti opreme za vaganje u vozilu u skladu s Direktivom Vijeća 96/53/EZ (SL L 192, 18.7.2019., str. 1.).

            (4)  Provedbena uredba Komisije (EU) 2016/799 оd 18. ožujka 2016. o provedbi Uredbe (EU) br. 165/2014 Europskog parlamenta i Vijeća o utvrđivanju tehničkih zahtjeva za izradu, ispitivanje, ugradnju, rad i popravak tahografa i njihovih sastavnih dijelova (SL L 139, 26.5.2016., str. 1.).